
Értékalapú és növekedési részvények, illetve a vásárlásukra fókuszáló stratégiák

A jelenlegi inflációs helyzet miatt az eddigieknél még fontosabb a hatékony tőkeallokáció a részvénypiacon. A tanulmány során kihangsúlyozom a fundamentális elemzés fontosságát, ismertetem Benjamin Graham és Warren Buffet legfontosabb alapelveit is, mely alapelvek az értékalapú szemléletet alkalmazó befektetéshez kapcsolódnak. A legfontosabb témám a növekedési és értékalapú részvények teljesítményének vizsgálata. Megvizsgálom, hogy milyen faktorok vezettek ahhoz, hogy az elmúlt években a növekedési részvények rendre felülteljesítették az értékalapú részvényeket. Ezen faktorok vizsgálata után egy személyes véleményt alkotok arról, hogy a jövőben ezek a változók miként alakulhatnak, illetve ezek alakulása miként hathat a növekedési és az értékalapú részvények teljesítményére. Makrogazdasági elemzést végzek, és a legfontosabb makrogazdasági változók alapján, mint az infláció, GDP alakulása, foglalkoztatottsági mutató, kamatok, jellemzem a befektetési környezetet. A tanulmány végén értékalapon elemzem és belső értéket számítok a HP Inc. és az Nvidia esetében, mindkét vállalat technológiai szektorban van, ám az előbbi értékalapú, míg utóbbi növekedési vállalat.



